Kombinácia liekov.
Prosím Vás. Môžem kombinovať liek od bolesti (Flector,Ibalgin) s ATB Summamed tie som dostala kvôli angíne. Lieky od bolesti potrebujem užiť kvôli menštruačnej bolesti.ĎAKUJEM.
Dobrý deň,
ďakujeme za Vašu otázku.
Lieky Flector a Ibalgin patria do skupiny nesteroidových protizápalových liekov. Súbežné podanie dvoch liečiv z tejto skupiny sa neodporúča vzhľadom k možnému zvýšeniu nežiaducich účinkov oboch liekov (napríklad zvýšené riziko gastrointestinálnych vredov a krvácania).
Pri kombinácii liekov Flector a Sumamed a rovnako pri kombinácii liekov Ibalgin a Sumamed je pozorovaná stredne závažná interakcia, pri ktorej hrozí riziko vzniku zvýšenia ototoxického potenciálu (poškodenia sluchu). V prípade nutnosti kombinácie liečiv je potrebná u pacienta pravidlená kontrola sluchu!
V prípade menštruačnej bolesti je vhodnejšou alternatívou podávanie lieku s obsahom paracetamolu (napr. Paralen). Kombinácia paracetamolu a lieku Sumamed je bezpečná., nakoľko pri nej nedochádza k interakciám.
Prajem pekný zvyšok dňa.
S pozdravom
PharmDr. Patrícia Čečková